Eier is ook ’n voedsame bestanddeel wat ek altyd in my kombuis het, want daar is so baie wat jy daarmee kan voorberei. Roereier hoef lankal ook nie meer net vir ontbyt gemaak te word nie. Dis ’n heerlike ligte maaltyd en jy kan jou bord maklik volskep met ’n lekker slaai of selfs groente. Ons is almal besig, so dit is ideaal om soms ’n eiergereg vir aandete te beplan, want jy kan besluit hoe vullend dit moet wees en dis blitsvinnig om gaar te maak.
– Gebruik 15 ml water per eier – dis ’n goeie verhouding vir ’n sagte roereier en sal verhoed dat daar te veel water is wat net uitgestoot word soos dit gaar word.
– Eier word teen ’n lae temperatuur gaar, so moenie die pan te warm maak nie, dan word die eier rubberig of stoot ook maklik vog uit.
Onthou om die res van jou bord met gesonde bestanddele vol te skep, sodat dit ’n gebalanseerde ete is. Vars seisoensvrugte, avokado, groente soos liggies gaargemaakte broccoli of groenboontjies of ’n kleurvolle slaai is ideaal. ’n Gesonde olie, soos olyf- of avokado-olie is ook altyd deel van ’n gesonde eetpatroon, so gebruik dit om die eier in gaar te maak of skink ’n bietjie oor jou slaai. Selfs ’n paar sonneblom- of pampoenpitte is lekker met eier of in ’n slaai.
2. Verhit olie oor matige hitte in ’n braaipan (soos bv. ’n AMC 24 cm Chef’s pan) en voeg die eiermengsel by.